Тамбура

Тамбура то струнови инструмент хтори настал и розвил ше од инструментох познатих ище у старей култури Месопотамиї и  Єгипта. На Балкан ю пренєсли Турки у 14. и 15. вику. Припада преважно до ґрупи  народних инстурмнтох. 

Тамбури направени зоз древа, найчастейше зоз яворового. А горня часц тамбури направена зоз одредзеней файти ядлїнарох хтори адекватни  за резонантни и акустични прикмети. Тамбури маю три часци. Корпус (цело) найчастейше направени у форми грушки. Нукашньосц празна пре резонантносц. Шия - часц хтора найдлугша. Глава на хторей стоя закрутки (клїнки) зоз хторима ше зацагую и штимую струни. Тамбури найлєпшого квалитета направени ручно, по правилох старих майстрох, хтори чуваю тайни правеня и преноша их з колєна на колєно. Познати Кудликово, Боцаново, Торминово, Гезово тамбури.

Постоя вецей файти тамбурох: прим, бас прим, Е-бас прим, контра, чело, беґеш лєбо тамбурашски бас хтори подобни контрабасу. Тамбури найподобнєйши ґитаром а по истим поступку ше достава и звук (тон) зоз потаргованьом струнох зоз пальцами лєбо пирком (плектрон). Технїка граня и способ, подрозумює ше, у подполносци розлични.  

## Файти штимох тамбури
Штимованє тамбури ше розликує. Постоя два основни штими. Фаркашов хтори ше хаснує у заходней часци Горватскей и Сримски штим хтори заступени у Войводини и преовладує вшадзи на територийох дзе ше грає на тамбури.

Основна розлика тих двох штимох то висина штимованя першей струни на инструментох, та ше по Фаркашовим штиму перша струна штимує на басприму (брач тамбура) на Ґе та прето ше и штим наволує Ґе - штим, док по сримским штиму ше перша струна на басприму (брачу) штимує спрам тона А (найчастейше 440-444 Hz герци) та прето тот штим ма назву А - штим. 

По инструментох  cримски (А - штим) випатра так:

* Прим:             е, х, фис, цис

* А - басприм:   а, е, х, фис

* Е - басприм:   е, х, фис, цис

* Контра:           а, е, цис, А

* Чело:              е, х, фис, цис

* Бас:                е, х, фис, цис

## Тамбурово ансамбли

Тамбурово состави - ансамбли творя тамбураше хтори вєдно граю на тамбурох розличних типох и велькосцох.Заєднїцке гранє може буц у дуету, трию, квартету, квинтету, секстету алє и у векшим ансамблу. Тамбуров ансамбл до 15 членох наволує ше тамбуров хор и вон найчастейше провадзи лєм шпивачох. Векши состав зоз вельо вецей тамбурами твори тамбуров оркестер хтори ма концертну улогу и маю зложенши композициї на своїм репертоару. То часто ориґинални авторски композициї, обробки познатих шветових композицийох и признатих композиторох итд.  Зоз меньшима составами руководзи примаш (член состава хтори грає на прим-тамбурки) док зоз вельким тамбуровим оркестром руководзи дириґент. Зоз оглядом на способ штимованя составу тамбурох постоя даскельо  системи тамбурового хору од хторих найпознатши квартни и квинтни. Дакеди ше грало на єдногласових и двогласових тамбурох а познєйше на тро и штирогласових. Спрам того и тамбурово состави-ансамбли можу буц подзелєни на двогласово, трогласово и штирогласово. Шицки вони наштимовани по темперованим систему (то значи штимованє по рядошлїду диятонских цалих иполутонох). 

## Знаменїти тамбураше

Яника Балаж

Любомир Микита

Янко Гайдук

## Ґалерия

Файл:Janika Balaž monument Novi Sad.jpg|Яника Балаж, Скулптура - памятнїк познатого музичара -тамбураша у Новим Садзе.
Файл:MIM PHX 2011-04-26 0213 edited.jpg|Тамбури, Музей музичних инструментох, (Феникс).
Файл:Zanatlija, Koceljeva.jpeg|Тамбурашски оркестер „КУД Занатлия“ зоз Коцелєва. Коеґзистенция дараз „сримских“ и „фаркаш“ инструменатох   Сербиї и Горватсекй. 
Файл:Incidence area of CE tambura.png|Розширеносц тамбури у Штреднєй Европи.


## Вонкашнї вязи

* ''Траг у простору: Свако живи своју песму'' - РТС Културно - уметнїцка програма

* *[[:hr:|Tambura]]* Википедия на горватским язику, поставене 12. студеноґ 2006.

* ''Тамбураши, тамбурашке праксе''

* Милан Придрашки, Сплєт мелодийох на тамбури

## Референци

Катеґория:Музика
Катеґория:Струново инструменти
Катеґория:Народни инструменти
Катеґория:Музични инструменти